
	Martfű Város Polgármesterétől

5435 Martfű, Szent István tér 1.

tel: 56/450-222; fax: 56/450-853, e-mail: titkarsag@ph.martfu.hu


Előterjesztés

Martfű Város Önkormányzat Képviselő-testületének Martfű Város településképének védelméről szóló 3/2018. (II.23.) önkormányzati rendelet módosításának elhatározására
Martfű Város Önkormányzata Képviselő-testületének

2023. június 1-jei ülésére

Előkészítette: dr. Fazekas Enikő Diána Műszaki Irodavezető
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

Martfű Város Önkormányzata Rendezési tervének készítése során az Állami Főépítész véleményében jelezte, hogy a Bata lakótelep útjainak szabályozási területe nem felel meg a hatályos előírásoknak. 

Tekintettel arra, hogy a Bata lakótelepen már kialakult helyzet van, így a problémát azzal tudjuk megoldani, hogy a területet védelem alá helyezzük.

A területi védelem alá helyezés az önkormányzat településképi rendeletének módosításával lehetséges, melynek szándékáról a Képviselő-testületnek határozatban kell nyilatkoznia.

Kérem a Képviselő-testületet, hogy Martfű Város Önkormányzata Képviselő-testületének a Martfű Város településképének védelméről szóló 3/2018. (II.23.) önkormányzati rendelet módosításáról, az alábbi határozati javaslat elfogadásával döntsön.
Határozati javaslat:

……../2023. (……..) határozat

Martfű Város Önkormányzat Képviselő-testületének Martfű Város településképének védelméről szóló 3/2018. (II.23.) önkormányzati rendelet módosításának elhatározásáról

1. Martfű Város Önkormányzatának Képviselő- testülete a Bata lakótelep területi védelem alá helyezése érdekében a Martfű Város településképének védelméről szóló 3/2018. (II.23.) önkormányzati rendelet módosítását határozza el.
2. Az 1. pontban foglalt önkormányzati rendelet módosítását a Képviselő- testületnek jóváhagyásra be kell nyújtani.
Határidő: 2023. szeptember 30.
Felelős: Polgármester
3. A Képviselő-testület felhatalmazza a polgármestert a további szükséges intézkedések megtételére. 

Erről értesülnek: 

1. Kiszelovics és Társa Településtervező Kft. – elektronikus úton

2. Tekse András- városi főépítész – elektronikus úton

3. Jász-Nagykun-Szolnok Vármegyei Kormányhivatal – elektronikus úton 

4. Valamennyi képviselő, helyben 

5. Műszaki Iroda, helyben

Martfű, 2023. május 24.
	
	Dr. Papp Antal

polgármester


Látta: Szász Éva jegyző

